Hit Man (film)
<s>Hit Man () je američki kriminalistički film snimljen 1972. godine u režiji Georgea Armitagea.</s><s>Predstavlja adaptaciju romana Jack's Return Home britanskog pisca Teda Lewisa, odnosno remake mnogo poznatijeg i prethodne godine snimljenog britanskog filma Get Carter.</s><s>Protagonist, koga tumači crni glumac Bernie Casey, je Tyrone Tackett, profesionalni ubica koji se iz Oaklanda dolazi u rodnu južnu Kaliforniju na pogreb bratu koji je stradao u sumnjivoj prometnoj nesreći.</s><s>Radnja prikazuje kako, uvjeren da je riječ o ubistvu, započinje vlastitu istragu koja ga vodi u kriminalni milje tamošnje porno-industrije te kako zlikovcima odgovornima za bratovu smrt sprema nemilosrdnu i krvavu osvetu.</s>

<s>Studio MGM, čija je britanska podružnica bila napravila Get Carter je odlučila napraviti remake u stilu tada popularnog blaxploitationa.</s><s>Casey, kome je povjerena glavna uloga, je originalno trebao i režirati film, ali je na kraju ona povjerena Armitageu koji je, kako bi postigao što veću autentičnost, crnim glumcima dozvolio da improviziraju dijaloge i pojedine scene.</s><s>Film se odlikovao velikim količinama golotinje, ali i izuzetno eksplicitnog nasilja, pogotovo u završnim scenama.</s><s>MGM je, smatrajući Hit Man isplativijim, namjerno zaustavio distribuciju Get Carter u SAD koji je zbog toga dugo vremena ostao nepoznat, te tek nakon dužeg vremena stekao kult status.</s>

<s>Godine 2000. je u SAD snimljen još jedna verzija pod naslovom Get Carter sa Sylvesterom Stalloneom u glavnoj ulozi.</s>

<s>Uloge
 Bernie Casey - Tyrone Tackett
 Pam Grier - Gozelda
 Lisa Moore - Laural Garfoot
 Bhetty Waldron - Irvelle Way
 Sam Laws - Sherwood Epps
 Candy All - Rochelle Tackett
 Don Diamond - Nano Zito</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Gangsterski filmovi</s>

